
A Brent-WTI olajár-szpred ökonometriai vizsgálata

A dolgozat egy Magyarországon kevés figyelmet keltő, ám igen aktuális jelenséget ismertet és vizsgál ökonometriai módszerekkel. A Brent- és WTI-típusú nyersolajak árfolyamai közötti különbség egy piaci anomália következtében 2011 elején alakult ki, azóta az árfolyamok napi adatokon vett eltérése olykor a 30 USD/hordót is meghaladta. A jelenség kialakulásának fő oka vélhetően az egyesült államokbeli túlkínálat, amely egy vezetéképítés megszakadásának köszönhető.
A kialakulás okainak ismertetése után megvizsgálom a két árfolyam idősorának kointegráltságát, a köztük fellelhető oksági viszonyokat, majd a változókra vektor-autoregresszív és vektor-hibakorrekciós modelleket építek. Ezután ismertetem az árfolyamrés jövőbeli alakulására várhatóan ható tényezőket, majd statisztikai módon előrejelzem a szpred várható alakulását és ezt összevetem szakértői várakozásokkal.
A dolgozat egy újabb verziója a Statisztikai Szemle 2012 októberi számában is megjelent.




